wickkiey/tamil-wikipedia-markdown huggingface dataset:
# காட்டாங்குளத்தூர் காளத்தீசுவரர் கோயில்



**காட்டாங்குளத்தூர் காளத்தீசுவரர் கோயில்** என்பது தமிழ்நாடு மாநிலத்தில் செங்கல்பட்டு மாவட்டத்தின் காட்டாங்குளத்தூர் புறநகர்ப் பகுதியில் அமைந்துள்ள ஒரு சிவன் கோயில் ஆகும். காளத்தீசுவரர் இறைவராக வீற்றிருக்கும் இக்கோயிலின் தாயார் ஞானாம்பிகை ஆவார். இக்கோயிலில் தனியாக நவக்கிரக சன்னதி இல்லை. நாகர் உருவம் தரித்த இராகு, கேது காட்சியளிக்கின்றனர். இராகு, கேது பரிகார பூசைகள் நடைபெறுகின்றன.  

கடல் மட்டத்திலிருந்து சுமார் 83 மீட்டர் உயரத்தில் அமைந்துள்ள காட்டாங்குளத்தூர் காளத்தீசுவரர் கோயிலின் புவியியல் ஆள்கூறுகள், ஆகும்.  

விஷ்ணு, பிரம்மா, துர்க்கை, தட்சிணாமூர்த்தி, சண்டிகேசுவரர், விநாயகர், வள்ளி தெய்வானை சமேத சுப்பிரமணியர் மற்றும் பைரவர் ஆகியோர் இக்கோயிலில் அருள்பாலிக்கின்றனர்.  

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# குவாங் கொமுட்டர் நிலையம்


**குவாங் கொமுட்டர் நிலையம்** (ஆங்கிலம்: *Kuang Commuter Station* மலாய்: *Stesen Komuter Kuang*); சீனம்: 匡通勤站) என்பது மலேசியா, பேராக், கோம்பாக் மாவட்டம், குவாங் நகரில் அமைந்துள்ள ஒரு கொமுட்டர் தொடருந்து நிலையம் ஆகும். குவாங் நகரத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது.  

மலேசியாவில் மிகப் பழைமையான தொடருந்து நிலையங்களில் இந்த நிலையமும் ஒன்றாகும். இந்த நிலையம் 1892-ஆம் ஆண்டு திறக்கப்பட்டது. பின்னர் மின்மயமாக்கல் திட்டத்தின் கீழ், 1995-ஆம் ஆண்டில், கோலா குபு பாரு, ராசா; செரண்டா; ரவாங், பத்தாங்காலி, சுங்கை பூலோ நகரங்களில் இருக்கும் கொமுட்டர் நிலையங்களுடன் இதன் சேவைகள் இணைக்கப்பட்டன.  

## பொது

2015-ஆம் ஆண்டில் இருந்து, இந்த நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.  

### கிள்ளான் துறைமுக வழித்தடம்

இந்த நிலையம் காலனித்துவ காலத்தில் பத்து ஆராங் மற்றும் பெஸ்தாரி ஜெயா வரையிலான 23 கி.மீ நீளமுள்ள கிளைப் பாதையின் தொடக்கமாகச் செயல்பட்டது. 1971-ஆம் ஆண்டில், அந்தப் பாதை மூடப்பட்டது.  

கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த நிலையத்திலும் இரண்டு நடைபாதைகள் உள்ளன. அத்துடன் (கேடிஎம் கொமுட்டர் தொடருந்துச் சேவைகளும் உள்ளன. பழைய தொடருந்து நிலையம் உடைக்கப்பட்டு விட்டது.  

### அடிப்படை வசதிகள்

இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.  

### சேவைகள்

குவாங் கொமுட்டர் நிலையம், குவாங் நகரத்திற்கும், அதன் புறநகர்ப் பகுதிகளுக்கும் மற்றும் குவாங் நகரத்திற்கு அருகிலுள்ள புறநகர்ப் பகுதிகளுக்கும் சேவை செய்கிறது. குவாங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.  

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் குவாங் நகரத்திற்கான முக்கிய தொடருந்து முனையமாகவும் செயல்படுகிறது.  

### கோம்பாக் மாவட்டம்

பேராக், கோம்பாக் மாவட்டத்தில் குவாங் நகரின் மேற்குப் பகுதியில் இந்த நிலையம் அமைந்துள்ளது. இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை வழியாகவும் அணுகலாம். கிள்ளான் துறைமுக நிலையத்திற்கான நேரடிச் சேவைகள் 2017-இல் அறிமுகப்படுத்தப்பட்டன.
# தெரபோசா


## பண்புகள்
இந்த பேரினத்தின் *தரான்டுலாக்கள்* இவற்றின் பெரிய அளவு மற்றும் கால்களின் மூட்டுச்சில் மற்றும் கணுக்காலுள்ளெலும்பு பிரிவுகளில் நீண்ட முடிகள் இல்லாததின் அடிப்படையில் வகைப்படுத்தப்படுகின்றன. முன்பக்க காக்சே 1 மற்றும் 2-ல் ஒலிமீட்டும் முடிகள் இருப்பதால் இதை மேலும் வேறுபடுத்தி அறியலாம். பெண் பூச்சிகளில் தனித்த தனிச்சிறப்பு விந்துப்பை உள்ளது.  

## நடத்தை
இந்த தரான்டுலாக்கள் தரையில் உள்ள துளைகளில் காணப்படுகின்றன. பொதுவாகப் பயன்படுத்தப்படாத வளைகளில், இவை தத்தெடுத்து தங்கள் சொந்தமாக வாழிடமாகப் பயன்படுத்துகின்றன. இவை பொதுவாக ஆறுகளுக்கு அருகில் காணப்படுகின்றன. மேலும் அதிக அளவு முதுகெலும்பில்லாதவை மற்றும் சிறிய தவளைகள் மற்றும் பல்லிகள் போன்ற மிகச் சிறிய முதுகெலும்பிகளைச் சாப்பிடுகின்றன.  

- *தெரபோசா அபோபைசிசு* <small>திண்டெர், 1991</small> - கொலம்பியா, வெனிசுலா மற்றும் பிரேசில்
- *தெரபோசா ப்ளாண்டி* <small>லாட்ரெயில், 1804</small> - வெனிசுலா, பிரேசில் மற்றும் கயானா
- *தெரபோசா ஸ்டிர்மி* <small>ருட்லோஃப் & வெயின்மேன், 2010</small> - கயானா மற்றும் பிரேசில்

ஒரு சிற்றினம் *செரிகோபெல்மா* பேரினத்திற்கு மாற்றப்பட்டுள்ளது *.*  
- *தெரபோசா பனமனம்* <small>கார்ஷ், 1880</small> → *செரிகோபெல்மா பனமனும்*
# சீர்படுத்தும் நடனம்


**சீர்படுத்தும் நடனம்** (*Grooming dance*), **சீர்படுத்தும் அழைப்பு நடனம்** அல்லது **அசைவு நடனம்** என்பது தேனீக்களால் தேனடையினை அலங்கரிக்கத் தொடங்கும் ஒரு நடனமாகும். இது முதன்முதலில் 1945-ல் உயிரியலாளர் மைகோலா எச். ஹடக் என்பவரால் விவரிக்கப்பட்டது. சீர்படுத்தும் நடன அதிகரிப்பு, உண்ணிகளால் பாதிக்கப்பட்ட தேனீ கூட்டமைப்பு மற்றும் சுண்ணாம்பு தூள் தூவப்பட்ட தேனீக்கள் மத்தியில் காணப்பட்டது.  

## மேலும் பார்க்கவும்

- தேனீக்களின் நடனம்
# சாம்பல் உப்புக் கொத்தி



**சாம்பல் உப்புக்கொத்தி** (*Grey plover*) என்பது ஆர்க்டிக் பகுதிகளில் இனப்பெருக்கம் செய்வதும், உலகத்தின் எல்லாப் பகுதிகளுக்கும் தொடர்புடைய ஒரு உப்புக்கொத்தி ஆகும். இது நீண்ட தூரம் வலசை போகும் இனமாகும். இனப்பெருக்கம் செய்யாத காலத்தில் கிட்டத்தட்ட உலகம் முழுவதும் கடலோரங்களில் காணப்படுகிறது.  

## வகைபிரித்தல்
1758 ஆம் ஆண்டில் சுவீடிய இயற்கை ஆர்வலர் கரோலஸ் லின்னேயஸ் தனது *சிஸ்டமா நேச்சுரேயின்* பத்தாவது பதிப்பில் *டிரிங்கா ஸ்குவாடரோலா* என்ற இருசொல் பெயரில் சாம்பல் உப்புக் கொத்தியை விவரித்தார். இது இப்போது 1760 இல் பிரெஞ்சு ஓனிதாலஜிஸ்ட் மாதுரின் ஜாக் பிரிஸனால் அறிமுகப்படுத்தப்பட்ட *ப்ளூவியாலிஸ்* பேரினத்தைச் சேர்ந்த மற்ற மூன்று உப்புக் கொத்திகளுடன் வைக்கப்பட்டுள்ளது. பேரினத்தின் பெயர் இலத்தீன் மற்றும் ப்ளூவியா,வில் " *மழை* " என்ற சொல் தொடர்பானது. மழை வரும்போது இவை திரளும் என்ற நம்பக்கை இருந்தது குறிப்படத்தக்கது. *ஸ்க்வாடரோலா* என்று குறிப்பிட்ட இனத்தின் பெயர் *ஸ்கடரோலாவின்* இலத்தீன் மயமாக்கப்பட்ட சொல்லாகும். இது ஒருவித உப்புக்கொத்தியின் வெனிஸ் பெயராகும்.  

இந்த இனத்திற்குப் பயன்படுத்தப்படும் ஆங்கிலப் பொதுப் பெயர் உலகின் பல்வேறு பகுதிகளில் வேறுபடுகிறது. இது பொதுவாக பழைய உலகில் "கிரே ப்ளோவர்" என்றும், புதிய உலகில் "பிளாக்-பில்லிடு பிளவர்" என்றும் அழைக்கப்படுகிறது.  

இதில் மூன்று துணையினங்கள் அங்கீகரிக்கப்பட்டுள்ளன:  

## காட்சியகம்
# பிஎசுஎல்வி-சி56

செயற்கை துளை ரேடார் - பி.எசு.1 மற்றும் பி.எசு.2 அடுக்குகள் பி.அய்.எப்-ல்லிருந்து எம்.எசு.டிக்கு முதல் ஏவுதளத்தில் 02 செயற்கைக்கோள் கொண்டு செல்லப்படுகின்றன.]]  
**பிஎசுஎல்வி-சி56** (*PSLV-C56*) என்பது இந்திய விண்வெளி ஆய்வு நிறுவனத்தின் முனையச் செயற்கைக்கோள் ஏவூர்தி வாகனத்தின் 58வது பணியாகும். மேலும் முனையச் செயற்கைக்கோள் ஏவூர்தி மாறுபாட்டின் 17வது விமானமாகும். இச்செயற்கைக்கோள் ஆந்திர பிரதேச மாநிலம் ஸ்ரீஹரிகோட்டாவில் உள்ள சதீஷ் தவான் விண்வெளி மையத்தின் முதல் ஏவுதளத்தில் இருந்து விண்ணில் ஏவப்பபட்டது.  

## துவக்கம்
இந்த செயற்கைக்கோள் 2023 ஆம் ஆண்டு சூலை மாதம் 30 ஆம் தேதி ஞாயிற்றுக்கிழமை அன்று இந்திய சீர் நேரம் 06:31 மணி / ஒருங்கிணைந்த அனைத்துலக நேரம் 01:01 மணிக்கு, இந்தியாவின் ஆந்திரப் பிரதேசம், ஸ்ரீஹரிகோட்டாவில் உள்ள சதீஷ் தவான் விண்வெளி மையத்திலிருந்து ஏவப்பட்டது. இச்செயற்கைக்கோள் நியூசுபேசு இந்தியா லிமிடெட் மூலம் டினோபிரோபெட்ராவ்சுக் செயற்கைக்கோள் - செயற்கை துளை ரேடார் முதன்மை செயற்கைக்கோளாகவும், வெலாக்சு-ஏஎம்மை மற்ற 5 கியூப்சாட்களுடன் இணை பயணிகள் செயற்கைக்கோளாகவும் கொண்ட நியூசுபேசு இந்தியா லிமிடெட் நிறுவனம் மூலம் பிரத்யேக வணிகப் பணியாகும். இவை அனைத்தும் சிங்கப்பூருக்கு சொந்தமானது.  

## பணி கண்ணோட்டம்
முதன்மை செயற்கைக்கோள்: டினோபிரோபெட்ராவ்சுக் செயற்கைக்கோள் செயற்கை துளை ரேடார்  
இரண்டாம் நிலை செயற்கைக்கோள்: 6 இணை - பயணிகள் செயற்கைக்கோள்கள்  

### பி. எசு. எல். வி. கட்டமைப்பு (முனையச் செயற்கைக்கோள் ஏவூர்தி)
**பணி பண்புகள்**

| ஆல்ட் (கிமீ) | 535 |
| --- | --- |
| சாய்வு (டி) | 05.00 |
| ஏவூர்தி செலுத்தும் இடம் | சதீஸ் தவான் விண்வெளி மையம் |
பி.எசு.எல்.வி என்பது 4 ஆம் நிலை ராக்கெட் ஆகும். இது கைட்ராக்சைல்-டெர்மினேட் பாலிபுடாடின் என அறியப்படும் திட உந்துவிசையில் முதல் மற்றும் மூன்றாம் நிலை வேலைகள் மற்றும் திரவ கைபர்கோலிக் எரிபொருளில் இரண்டாம் மற்றும் நான்காவது நிலை வேலைகள்  

**உந்துசக்தி** :  

- *நிலை 1:* கூட்டுத் திடம் ( கைட்ராக்சைல்-டெர்மினேட் பாலிபுடாடின் அடிப்படையிலானது)
- *நிலை 2:* பூமியில் சேமிக்கக்கூடிய திரவம் ( சமச்சீரற்ற டைமெதில்கைட்ராசின் + N<sub id="mwQQ">2</sub>O<sub id="mwQg">4</sub>)
- *நிலை 3:* கூட்டுத் திடம் ( கைட்ராக்சைல்-டெர்மினேட் பாலிபுடாடின் அடிப்படையிலானது)
- *நிலை 4:* பூமியில் சேமிக்கக்கூடிய திரவம் (மோனோமெத்தில் கைட்ராக்சின்+ நைட்ரசனின் கலப்பு ஆக்சைடுகள் )
# அரை-முழுவெண்

கணிதத்தில், **அரை-முழுவெண்** (*half-integer*) என்பது பின்வரும் வடிவிலமைந்த ஒரு எண்:  
:<math display=block>n + \tfrac{1}{2},</math> (இங்கு <math>n</math> ஒரு பூச்சியமில்லா முழு எண்)  

எடுத்துக்காட்டு:  
<math display=block>4\tfrac12,\quad 7/2,\quad -\tfrac{13}{2},\quad 8.5</math>  

ஒரு முழுவெண்ணை இரண்டால் வகுக்கக் கிடைப்பது எப்பொழுதும் அரை-முழுவெண்ணால இருப்பதில்லை என்பதைக் கவனத்தில் கொள்வது அவசியம். ஒற்றை முழுவெண்களை இரண்டால் வகுக்கும்போது மட்டுமே அரை-முழுவெண்கள் கிடைக்கும். இக்காரணத்தினால் சில சமயங்களில் அரை-முழுவெண்கள், "அரை-ஒற்றை முழுவெண்கள்" என அழைக்கப்படுகின்றன. ஒரு முழுவெண்ணை இரண்டின் அடுக்குகளால் வகுக்கக் கிடைக்கும் எண்களின் (இருபடி விகிதமுறுஎண்) கணத்தின் உட்கணமாக அரை முழுவெண்கள் அமைகின்றன.  

## குறியீடும் இயற்கணித அமைப்பும்
அரை-முழுவெண்களின் கணக் குறியீடு:  
:<math display=block>\mathbb Z + \tfrac{1}{2} \quad = \quad \( \tfrac{1}{2} \mathbb Z \) \smallsetminus \mathbb Z ~.</math>  

முழுவெண்களும் அரை-முழுவெண்களும் சேர்ந்து கூட்டல் செயலியின்கீழ் ஒரு குலமாகும். இக்குலத்தின் குறியீடு:  
<math display=block>\tfrac{1}{2} \mathbb Z ~.</math>  
எனினும் இவ்விரு எண்களும் வளையமாக இருக்காது. ஏனெனில் இரு அரை-முழுவெண்களின் பெருக்குத்தொகை மீண்டுமொரு அரை-முழுவெண்ணல்ல. எடுத்துக்காட்டாக <math>~\tfrac{1}{2} \times \tfrac{1}{2} ~=~ \tfrac{1}{4} ~ \notin ~ \tfrac{1}{2} \mathbb Z ~.</math> இவ்வெண்களை உள்ளடக்கிய மிகச்சிறிய உள்வளையம், இருபடி விகிதமுறு எண்களின் வளையம் (<math>\Z\[\tfrac12\]</math>) ஆகும்.  

## பண்புகள்
- <math>n</math> ஒரு ஒற்றையெண்ணாக "இருந்தால், இருந்தால் மட்டுமே" <math>n</math> அரை-முழுவெண்களின் கூட்டுத்தொகையும் ஒரு அரை-முழுவெண்ணாக இருக்கும்.<math>n=0</math> உம் இதில் அடங்கும்.
- ஒரு அரை-முழுவெண்ணின் எதிரெண்ணும் ஒரு அரை-முழுவெண்ணாகும்.
- முழுவெண்கள் கணத்திலிருந்து அரை-முழுவெண்கள் கணத்திற்கு <math>f:x\to x+0.5</math>, (<math>x</math> ஒரு முழுவெண்) என்ற இருவழிக்கோப்பு அமையுமென்பதால், அரை-முழுவெண்கள் கணத்தின் எண்ணளவை, முழுவெண்கள் கணத்தின் எண்ணளவைக்குச் சமமாகும்.

## பயன்பாடு
தொடர் பெருக்கச் சார்பானது முழுவெண்கள் தருமதிப்புகளுக்கு மட்டுமே வரையறுக்கப்பட்டாலும் அதனை காமா சார்பைப் பயன்படுத்திப் பின்னவடிவத் தருமதிப்புகளுக்கும் நீட்டிக்கலாம். <math>R</math> ஆரமுள்ள -பரிமாணப் பந்தின் கனவளவின் வாய்பாட்டில் காமா சார்பு முக்கியப் பங்கு வகிக்கிறது:  
<math display=block>V_n(R) = \frac{\pi^{n/2}}{\Gamma(\frac{n}{2} + 1)}R^n~.</math>  

அரை-முழுவெண்களின் காமா சார்பானது, <math>\pi</math> -இன் வர்க்கமூலத்தின் முழுவெண் மடங்குகளாக இருக்கும்:  
<math display=block>\Gamma\(\tfrac{1}{2} + n\) ~=~ \frac{\,(2n-1)!!\,}{2^n}\, \sqrt{\pi\,} ~=~ \frac{(2n)!}{\,4^n \, n!\,} \sqrt{\pi\,} ~</math> (<math>n!!</math> என்பது இரட்டைத் தொடர் பெருக்கத்தைக் குறிக்கிறது)
# சையது மெகபூப் சா காத்ரி

**சையத் மெகபூப் சா காத்ரி** (*Sayed Mehboob Shah Qadri*) இந்திய நாட்டின் மகாராட்டிரா மாநிலத்தின் புனேவைச் சேர்ந்த ஒரு சமூக சீர்திருத்தவாதி ஆவார். *சையத்பாய்* என்று பிரபலமாக அறியப்படுகிறார். 2020 ஆம் ஆண்டில் சமூக சேவைகளில் இவர் ஆற்றிய பணிக்காக, இந்திய நாட்டின் நான்காவது உயரிய சிவிலியன் விருதான பத்மசிறீ விருது வழங்கப்பட்டது.  

## சுயசரிதை
நான்கு வயதில், காத்ரியின் குடும்பம் அவரது சொந்த நகரமான தெலுங்கானா மாநிலம்ஐதராபாத்தில் இருந்து மகாராட்டிரா மாநிலம் புனேவுக்கு குடிபெயர்ந்தனர். இவருக்கு ஒரு சகோதரனும் நான்கு சகோதரிகளும் இருந்தனர். இவர் 13 வயதில் வேலை செய்யத் தொடங்கினார். இவருக்கு 20 வயதாக இருந்தபோது, அவரது சகோதரியின் விவாகரத்து, இவரை விவாகரத்து செய்யப்பட்ட பெண்களுக்காக வேலை செய்யத் தூண்டியது. இவர் சமூக சீர்திருத்தவாதியான கமீத் தல்வாயை சந்தித்து 1970 ஆம் ஆண்டு 2 மார்ச் மாதம் 22 ஆம் தேதி முசுலீம்களில் சமூக சீர்திருத்தங்களை ஊக்குவிக்கும் ஒரு அமைப்பான *முசுலீம் சத்யசோதக் மண்டல்* உடன் இணைந்து நிறுவினார். இசுலாமிய விவாகரத்து முறையான முத்தலாக் மூலம் கணவரால் விவாகரத்து செய்யப்பட்ட முசுலிம் பெண்களுக்கு இந்த அமைப்பு மறுவாழ்வு அளிக்கிறது. விவாகரத்து செய்யப்பட்ட பெண்களுக்கு நிதி உதவி, சட்ட உதவி மற்றும் தொழில் பயிற்சி ஆகியவற்றை வழங்குகிறது. ஐம்பது ஆண்டுகளில் பத்தாயிரத்திற்கும் மேற்பட்ட பெண்களுக்கு மறுவாழ்வு அளித்துள்ளது . ஒவ்வொரு ஆண்டும் ஒரு சமூக சேவகர்க்கு கமீத் தல்வாய் சிம்ருதி புரசுகார் விருதை வழங்குகிறது.  

## அங்கீகாரம்
காத்ரிக்கு 2020 ஆம் ஆண்டில் சமூக சேவைகளில் இவர் ஆற்றிய பணிக்காக இந்தியாவின் நான்காவது உயரிய சிவிலியன் விருதான பத்மசிறீ விருது வழங்கப்பட்டது
# வெண்ணிலா சர்க்கரை


**வெண்ணிலா சர்க்கரை** (இடாய்ச்சு மொழி : *Vanillezucker*, போலிய மொழி : *Cukier waniliowy*, அங்கேரிய மொழி : *Vaníliás cukor*, டென்மார்க் மொழி : *Vaniljsocker*, மாசிடோனிய மொழி: *Ванилин шеќер* ) என்பது இத்தாலியன், டச்சு, ஜெர்மனி, போலந்து, சுவீடன், செர்மன், ஆசுதிரியா, அங்கேரி, செக், சிலோவாக்கியா, சுலோவீனியா, குரோவாசியா, போசுனியன், செர்பியன், துருக்கியம், மற்றும் பிற ஐரோப்பிய நாடுகளின் இனிப்பு வகைகளில் பொதுவாகப் பயன்படுத்தப்படும் ஒரு பொருளாகும்.  

வெண்ணிலா சர்க்கரை ஆனது சர்க்கரை மற்றும் வெண்ணிலா பீன்சு அல்லது வெண்ணிலா சாறுடன் கலந்த சர்க்கரை (ஒரு மேசைக்கரண்டி சாறுக்கு இரண்டு கப் சர்க்கரை விகிதத்தில்) தயாரிக்கப்படுகிறது.  

முன் தொகுக்கப்பட்ட வெண்ணிலா சர்க்கரை விலை உயர்ந்தது மற்றும் ஐரோப்பா கண்டத்தை விட்டு வெளியே பெறுவது கடினம். ஆனால் வீட்டிலேயே தயாரிக்கலாம். சில நேரங்களில் அதை வெண்ணிலா சாற்றுடன் மாற்றலாம். இங்கு ஒரு தேக்கரண்டி ஒரு தொகுப்புக்கு சமம். இருப்பினும், இது ஒரு டாப்பிங்காக தேவைப்படும்போது, வெண்ணிலா சாறு பொருத்தமற்றது.  

400 கிராம் (2 கப்) வெள்ளை சர்க்கரையை ஒரு வெண்ணிலா பீனின் துருவிய விதைகளுடன் சேர்த்து வெண்ணிலா சர்க்கரையை தயாரிக்கலாம். 200 முதல் 400 கிராம் (1 முதல் 2 கப் வரை) வெள்ளைச் சர்க்கரையுடன் காற்றுப் புகாத சாடியில் 1 முதல் 2 முழு வெண்ணிலா பீன்சு சேர்த்தும், கலவையை இரண்டு வாரங்களுக்கு பதப்படுத்துவதன் மூலமும் இதைச் செய்யலாம். பயன்படுத்தப்படும் சர்க்கரையை மாற்றலாம்.  

மலிவான வெண்ணிலா சர்க்கரையும் கிடைக்கிறது. இது சர்க்கரை மற்றும் வெண்ணிலின் மூலம் மட்டுமே தயாரிக்கப்படுகிறது.
# தொழிலாளர் மேம்பாட்டு சங்கம்



**தொழிலாளர் மேம்பாட்டு சங்கம்** (*Workers Development Union*) கோவா மாநிலத்தின் இயேசு சபைகளின் சமூக நடவடிக்கை பிரிவு மற்றும் ஒரு அரசு சாரா அமைப்பு ஆகும். இந்த அமைப்பு *ஜன ஜாக்ரன்* அல்லது *சிராமிக் அபிவிருத்தி சங்கம்* என்றும் அழைக்கப்படும். இந்த அமைப்பு பெல்காம் மற்றும் வடக்கு கர்நாடகாவின் பிற மாவட்டங்கள் மற்றும் மகாராட்டிராவின் கோலாப்பூர் மாவட்டத்தில் கவனம் செலுத்துகிறது.  

செம்மறியாடு பராமரிப்பு, நவீன மருந்துகள், நவீன வளர்ப்பு முறைகள் ஆகியவற்றில் மேய்ப்பர் பயிற்சித் திட்டம் கர்நாடகாவின் வடக்கு மாவட்டங்களில் மேற்கொள்ளப்படுகிறது. 1996 ஆம் ஆண்டில், சணல் மற்றும் பருத்தி நாரால் செய்யப்பட்ட கைப்பைகள் மற்றும் பிற கைவினைப் பொருட்களை உள்ளூர் பெண்கள் உற்பத்தி செய்து சந்தைப்படுத்த *சிராமிக் அபிவிருத்தி சங்கம்* உதவியது. 2005 ஆம் ஆண்டில், *சிராமிக் அபிவிருத்தி சங்கம்* வளர்ச்சி மற்றும் ஒத்துழைப்புக்கான சுவிசு நிறுவனத்துடன் இணைந்து, கர்நாடகாவின் பெல்காம் மாவட்டத்தில் உள்ள குருபா பெண்களுக்கு தக்காணப் பீடபூமியில் செம்மறி ஆடுகளிலிருந்து கம்பளி பொருட்களை தயாரித்து சந்தைப்படுத்த உதவியது.
# பகதூர் குப்தா



**பகதூர் குருங் குப்தா** (*Bahadur Gurung Gupta*) இந்திய நாட்டைச் சேர்ந்த பனிச்சறுக்கு வீரர் ஆவார். இவர் 1976 ஆம் ஆண்டு செப்டம்பர் மாதம் 7 ஆம் தேதி பிறந்தார். 2006 ஆம் ஆண்டு நடைபெற்ற குளிர்கால ஒலிம்பிக்கிற்கு தகுதி பெற்றார். அங்கு இந்திய நாட்டினைப் பிரதிநிதித்துவப்படுத்தினார் . அவர் குறுக்கு நாடு பனிச்சறுக்கு விளையாட்டின் ஆண்களுக்கான தடகள பிரிவு நிகழ்வில் பங்கேற்றார். தனது நிகழ்வில் 78 ரன்களை முடித்தார்.  

2005 ஆம் ஆண்டு சனவரி மாதத்தில் குல்மார்க்கில் நடந்த சர்வதேச குறுக்கு நாடு பனிச்சறுக்கு பந்தயத்தில் மூன்றாவது இடத்தைப் பிடித்தார். அவர் போலு கெரேட் மற்றும் உலுடாக் பால்கனில் நடைபெற்ற குறுக்கு நாடு பனிச்சறுக்கு பந்தயங்களிலும் பங்கேற்று சிறப்பாக செயல்பட்டார்.  

1999 ஆம் ஆண்டில் இந்திய இராணுவத்தில் சேர்ந்தார். பின்னர் 15 வயது வரை பயிற்சியைத் தொடங்கினார். மேலும் தேசிய சாம்பியன்சிப்பை வென்றார். 2002 ஆம் ஆண்டு அவுலியில் நடந்த தேசிய குளிர்கால விளையாட்டுப் போட்டிகளில் சிறந்த தடகள வீரராக தேர்ந்தெடுக்கப்பட்டார்
# திருப்பரங்குன்றம் வெயிலுகந்த அம்மன் கோயில்



**வெயிலுகந்த அம்மன் கோயில்** என்பது தமிழ்நாடு மாநிலத்தில் மதுரை மாவட்டத்தின் திருப்பரங்குன்றம் புறநகர்ப் பகுதியில் அமைந்துள்ள ஓர் அம்மன் கோயில் ஆகும்.  

கடல் மட்டத்திலிருந்து சுமார் 192 மீட்டர் உயரத்தில் அமைந்துள்ள வெயிலுகந்த அம்மன் கோயிலின் புவியியல் ஆள்கூறுகள், ஆகும்.  

புனரமைக்கப்பட்ட இக்கோயிலின் குடமுழுக்கு 2022ஆம் ஆண்டு சூலை மாதம் ஆறாம் நாள் நடைபெற்றது. அர்த்தநாரீசுவரர், விநாயகர், காலபைரவர், மாணிக்கவாசகர், கருப்பண்ணசாமி, கத்தரிக்காய் சித்தர் மற்றும் நவக்கிரகங்கள் ஆகியோர் சன்னதிகள் இக்கோயிலில் அமையப் பெற்றுள்ளன.
# பைஜு இரவீந்திரன்



**பைஜு ரவீந்திரன்** (மலையாளம்: பைஜு இரவீந்திரன்; பிறப்பு 1980) ஒரு இந்திய தொழிலதிபர், முதலீட்டாளர் மற்றும் கல்வியாளர் ஆவார், அவர் தனது மனைவி திவ்யா கோகுல்நாத்துடன் இணைந்து பைஜூஸ் நிறுவனத்தை நிறுவினார்.  

## ஆரம்ப வாழ்க்கை மற்றும் கல்வி
பைஜு 1980 ஆம் ஆண்டு இந்தியாவின் கேரளாவில் உள்ள அழிக்கோடு கிராமத்தில் இயற்பியல் மற்றும் கணித ஆசிரியர்களான ரவீந்திரன் மற்றும் ஷோபனவல்லி ஆகியோருக்குப் பிறந்தார். அவர் ஒரு மலையாள வழி பள்ளியில் படித்தார், அங்கு அவரது தாயார் கணித ஆசிரியராகவும், தந்தை இயற்பியல் ஆசிரியராகவும் இருந்தார்கள். அவர் வகுப்புகளைத் தவிர்த்துவிட்டு வீட்டிலேயே கற்றுக்கொள்வார்.  

## தொழில்
கண்ணூரில் உள்ள அரசு பொறியியல் கல்லூரியில் பி.டெக் முடித்த பிறகு, பன்னாட்டு கப்பல் நிறுவனத்தில் சர்வீஸ் இன்ஜினியராக சேர்ந்தார். 2003 ஆம் ஆண்டு விடுமுறையின் போது, CAT தேர்வுக்கு படிக்கும் தனது நண்பர்களுக்கு உதவினார். இரண்டு ஆண்டுகளுக்குப் பிறகு, கேட் தேர்வுக்கு படிக்க மக்களுக்கு தொடர்ந்து உதவினார், மேலும் நல்ல முடிவுகளின் அடிப்படையில், தனது வேலையை விட்டுவிட முடிவு செய்தார். 2011 இல், அவர் தனது மனைவி திவ்யா கோகுல்நாத் உடன் இணைந்து பைஜுவை நிறுவினார், அவர் தனது தேர்வுத் தயாரிப்பு வகுப்பில் மாணவியாக இருந்தபோது அவரைச் சந்தித்தார்.  

2015 ஆம் ஆண்டில், ஸ்மார்ட்போன் திரை அளவுகள் அதிகரித்ததால், மாணவர்கள் தங்கள் கையடக்க சாதனங்களில் கற்றுக்கொள்வதற்காக ரவீந்திரன் உருவாக்கிய செயலியான பைஜூஸ்-யை அறிமுகப்படுத்தினார். அக்டோபர் 2018ல் பைஜூஸ், ஐக்கிய இராச்சியம், அமெரிக்கா மற்றும் பிற ஆங்கிலம் பேசும் நாடுகளுக்கும் விரிவடைந்தது. ஜூலை 2022க்குள், இதன் செயலி 150 மில்லியனுக்கும் அதிகமான முறை பதிவிறக்கம் செய்யப்பட்டது, சராசரியாக, அதன் பயனர்கள் ஒவ்வொரு நாளும் 71 நிமிடங்களை இதன் செயலியில் செலவழித்தனர்.  

2021 ஆம் ஆண்டில், ரவீந்திரன் வேதாந்துவை ஏறக்குறைய $600-$700 மில்லியனுக்கு வாங்குவதற்கான மேம்பட்ட பேச்சுவார்த்தைகளுக்குத் தலைமை தாங்கினார், ஆனால் நிலுவையில் உள்ள ஒழுங்குமுறை ஒப்புதல்கள் காரணமாக ஒப்பந்தம் நிறைவேறவில்லை.  

*ஃபோர்ப்ஸின்* கூற்றுப்படி, 2020 ஆம் ஆண்டு நிலவரப்படி, பைஜு, அவரது மனைவி மற்றும் அவரது சகோதரர் ரிஜு ரவீந்திரன் ஆகியோரின் மொத்த சொத்து மதிப்பு $3.4 பில்லியன் ஆகும். ஜனவரி 2021 இல், அவர் தேசிய புதிதாக தொடங்கப்பட்ட நிறுவனங்களின் ஆலோசனைக் குழுவில் அதிகாரப்பூர்வமற்ற உறுப்பினராக சேர்க்கப்பட்டார். ஏப்ரல் 2021 இல், பைஜூஸ் இந்தியவின் தேர்வுக்கு உதவும் நிறுவனமான ஆகாஷ் எஜுகேஷனல் சர்வீசஸ் லிமிடெட் நிறுவனத்தை கிட்டத்தட்ட 1 பில்லியன் அமெரிக்க டாலர்களுக்கு வாங்கியது.  

ஜூலை 2022ல், இரவீந்திரன் பைஜூஸ்-ல் $400 மில்லியன் முதலீடு செய்தார்.  

## தனிப்பட்ட வாழ்க்கை
இரவீந்திரன் தனது ஆரம்பகால மாணவிகளில் ஒருவரான திவ்யா கோகுல்நாத்தை 2009 இல் மணந்தார். இவர்களுக்கு இரண்டு மகன்கள் உள்ளனர்.  

## கௌரவங்களும் விருதுகளும்

- 2017 இந்தியன் எக்ஸ்பிரஸ் ஐடி விருதுகள்
- 2019 மனோரமா நியூஸ் நியூஸ்மேக்கர் விருது
- 2020 எர்ன்ஸ்ட் &amp;amp; யங் ஃபைனலிஸ்ட், ஆண்டின் சிறந்த தொழில்முனைவோர், இந்தியா மற்றும் வெற்றியாளர், வணிக உருமாற்ற விருது
- 2020 பார்ச்சூன் இதழின் '40 கீழ் 40 ' பட்டியல்
- 2021 ஃபோர்ப்ஸ் இந்தியா லீடர்ஷிப் விருது (FILA) இந்த ஆண்டிற்கான தொழிலதிபர்
# விக்கிப்பீடியா:மேம்பாடு/தொழினுட்பம் வாயிலாக இலக்கினை அடைதல்

தொழினுட்பத்தின் உதவிகொண்டு மேம்பாட்டுப் பணிகளைச் செய்வதற்கான ஒருங்கிணைப்புப் பக்கம்.  

தேவைப்படும் உதவிகள் இங்கு பட்டியலிடப்படுகின்றன. தொடர்பான உரையாடல்களை பேச்சுப் பக்கத்தில் நடத்தலாம்.  

## (1) தமிழ்த் திரைப்படங்கள் குறித்தான கட்டுரைகளில் சான்றுகள்
1975 ஆம் ஆண்டு வரை வெளியான தமிழ்த் திரைப்படங்கள் கட்டுரைகளில் குறைந்தது ஒரு மேற்கோள் சேர்க்கும் பணியானது 2016 ஆம் ஆண்டு நடந்தது. விக்கிப்பீடியா:விக்கித் திட்டம் திரைப்படம்/தமிழ்த் திரைப்படம்/1975 வரை/சான்றுகள் சேர்த்தல்  

திரைப்பட வரலாற்றாளர் ராண்டார் கை எழுதிய கட்டுரைகள் தி இந்து இணையத்தளத்தில் உள்ளன. அக்கட்டுரைகளே மேற்கோளாக பெரும்பாலும் சுட்டிக்காட்டப்பட்டன. இப்போது, தி இந்து இணையத்தளம் பணம் செலுத்தி பார்க்கவேண்டிய தளமாக மாறிவிட்டது. எனவே, ராண்டார் கை அவர்களின் கட்டுரைகளை முழுமையாக படிக்க இயலவில்லை. எடுத்துக்காட்டு: சாந்த சக்குபாய்  

தமிழ் விக்கிப்பீடியா கட்டுரைகளுக்கு இணையான ஆங்கில விக்கிப்பீடியா கட்டுரைகளில், waybackmachine / archive.today தளத்தின் பக்கமானது மேற்கோளாக காட்டப்பட்டுள்ளது. எடுத்துக்காட்டு: Shantha Sakku Bai  

தமிழ் விக்கிப்பீடியா கட்டுரைகளிலும் waybackmachine / archive.today தளத்தின் பக்கமானது காட்டப்பட வேண்டும்.  

கிடைக்கும் பலன்கள்:  
1. மேற்கோளாக சுட்டிக்காட்டப்பட்டுள்ள பக்கத்தை முழுவதுமாக படிக்க இயலும். சில நூறு கட்டுரைகள் மேம்பாட்டை அடையும்.
1. ஒரு மேற்கோள்கூட இல்லாத சில கட்டுரைகள் தமிழ் விக்கிப்பீடியாவில் உள்ளன. அவற்றிற்கு இணையான ஆங்கில விக்கிப்பீடியா கட்டுரைகள், ராண்டார் கை அவர்களின் கட்டுரையை மேற்கோளாக கொண்டுள்ளன. இந்த 100-200 கட்டுரைகள் மேம்பாட்டை அடையும்.

## (2) மேற்கோள் தேவையற்ற பக்கங்கள்
பக்கவழி நெறிப்படுத்துதல் பக்கத்திற்கு மேற்கோள்கள் தேவையில்லை. ஆனால், "சான்றில்லை" எனும் வார்ப்புரு இடப்பட்டிருக்கலாம். இத்தகைய பக்கங்களின் பட்டியல் கிடைத்தால், இதனை சரிசெய்ய இயலும். எடுத்துக்காட்டு:  

## (3) CS1 பிழைகள்
மொத்தமாக 3,304 இடங்களில் இப்பிழைகள் களையப்படல் வேண்டும். ஒரு கட்டுரையில் பல பிழைகள் இருக்கலாம். எனவே கட்டுரைகளின் எண்ணிக்கையும் 3,304 என்பதில்லை; குறைவாக இருக்கக்கூடும்.  

காண்க: :  

## (4) எழுத்துப் பிழைகள்
- வெளியிணைப்புகள் என இருக்கவேண்டும். வெளியிணைப்பு**க்**கள் என இருப்பது தவறாகும். எடுத்துக்காட்டு: [[பட்டு

## (5) வடிவமைப்புப் பிழைகள்
கட்டுரையின் வடிவமைப்பில் மேற்கோள்கள், வெளியிணைப்புகள் என்பதாகவே வரிசை இருக்கவேண்டும். வரிசை மாறியிருந்தால், சரிசெய்ய வேண்டும். எடுத்துக்காட்டு: போர்ட் இந்தியா நிறுவனம். தானியங்கி கொண்டு சரிசெய்ய இயலாவிட்டாலும், பட்டியல் கிடைத்தால், மனித ஆற்றல் வாயிலாக சரிசெய்யலாம்.
# விக்கிப்பீடியா:மேம்பாடு/2024

தமிழ் விக்கிப்பீடியாவின் **மேம்பாட்டிற்காக**, 2024 ஆம் ஆண்டில் மேற்கொள்ளவிருக்கும் பணிகளுக்கான திட்டப் பக்கம்.  

| எண் | திட்டப் பக்கம் |  |  |  |  |
| --- | --- | --- | --- | --- | --- |
| 1 | சனவரி 2024 | தமிழக ஆசிரியர்கள் தொடங்கிய கட்டுரைகளைச் செம்மைப்படுத்துதல் | சிறப்பு மாதம் | விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2024 |  |
| 2 | ஏப்ரல், மே, சூன் 2024 | கூகுள் தமிழாக்கக் கட்டுரைகளைச் செம்மைப்படுத்துதல் | சிறப்புக் காலாண்டு | விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024 |  |
| 3 | சூலை 2024 | தமிழக ஆசிரியர்கள் தொடங்கிய கட்டுரைகளைச் செம்மைப்படுத்துதல் | சிறப்பு மாதம் | விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2024 |  |
| 4 | ஆகத்து 2024 | பொதுவகத்திலுள்ள படிமங்களை கட்டுரைகளில் சேர்த்தல் | சிறப்பு மாதம் | விக்கிப்பீடியா:கட்டுரைகளில் படிமங்களைச் சேர்த்தல்/2024 |  |
| 5 | செப்டம்பர் 2024 | மேற்கோள்கள் இல்லாத கட்டுரைகளில் மேற்கோள்கள் சேர்த்தல் | சிறப்பு மாதம் | விக்கிப்பீடியா:மேற்கோள்கள்/துப்புரவும் மேம்பாடும்/2024 |  |
| 6 | அக்டோபர், நவம்பர், டிசம்பர் 2024 | கூகுள் தமிழாக்கக் கட்டுரைகளைச் செம்மைப்படுத்துதல் | சிறப்புக் காலாண்டு | விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024 | } |

**குறிப்புகள்:**  
1. பிப்ரவரி 2024, மார்ச் 2024 மாதங்களில் பெண்ணியமும் நாட்டார் மரபும் 2024 எனும் கட்டுரைப் போட்டி நடைபெற்றது.
1. 13-அக்டோபர்-2024 அன்று விக்கி மாரத்தான் 2024 நடைபெற்றது.

## முன்னெடுப்புகள்

### நீண்ட காலத்திற்கான ஏற்பாடுகள்
1. விக்கிப்பீடியா:மாதாந்திர இணையவழிக் கலந்துரையாடல்கள்/2024
1. விக்கிப்பீடியா:தமிழ் விக்கிப்பீடியா கட்டுரை ஆழம்/2024, 2025, 2026 (விக்கிப்பீடியா:பகுப்பாக்கம்/பகுப்புகள் ஒழுங்கமைவு/2023, 2024, 2025)
1. விக்கிப்பீடியா:விக்கித்திட்டம்/2024, 2025, 2026
1. விக்கிப்பீடியா:உள்ளடக்க மொழிபெயர்ப்புக் கருவி
1. விக்கிப்பீடியா:நல்ல கட்டுரைகள்
1. விக்கிப்பீடியா:மேற்கோள்கள்/துப்புரவும் மேம்பாடும்/வழிகாட்டல்கள் - பக்கம் உருவாக்கப்பட்டது. தொடர்ந்து இற்றைப்படுத்தப்படும்.
1. விக்கிப்பீடியா:அறிவுப் பகிர்வு - உரையாடல்கள் நடைபெற்றன. 2025 ஆம் ஆண்டில் நிகழ்வினை நடத்துவதற்கு திட்டமிடப்படும்.
1. விக்கிப்பீடியா:துப்புரவுப் பணிக்கான தொகுப்புகள் - பக்கம் உருவாக்கப்பட்டது. தொடர்ந்து இற்றைப்படுத்தப்படும்.
1. விக்கிப்பீடியா:தமிழ் விக்கித்திட்டம் உள்ளகப் பயிற்சி

### நிகழ்வுகள்
1. விக்கிப்பீடியா:பயிலரங்கு 2024 (திருநெல்வேலி) -
1. விக்கிப்பீடியா:சிறப்புத் தொடர்-தொகுப்பு 2024 -
1. விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024 - சென்னை -
1. விக்கிப்பீடியா:தொடர்-தொகுப்பு 2024 -
1. விக்கிப்பீடியா:விக்கி மாரத்தான் 2024 -

### ஆவணப்படுத்துதல்
1. விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/2024
1. விக்கிப்பீடியா:தமிழ் விக்கிப்பீடியா அறிமுக நிகழ்வுகள் (2021 முதல்)

## தொடர்ச்சி
விக்கிப்பீடியா:மேம்பாடு/2025
# கிருஷ்ணன் பதக்கம்

**கிருஷ்ணன் பதக்கம்** (*Krishnan Medal*) என்பது இந்தியப் புவி இயற்பியல் ஒன்றியத்தால் ஆண்டுதோறும் வழங்கப்படும் இந்தியப் புவியியல் விருது ஆகும். புகழ்பெற்ற புவியியலாளர் எம். எஸ். கிருஷ்ணன் நினைவாக இந்த விருது வழங்கப்படுகிறது.  

## கண்ணோட்டம்
இந்தியப் புவி இயற்பியல் ஒன்றியம், புவி இயற்பியல்/புவியியல் மற்றும் தொடர்புடைய புவி அறிவியலின் குறிப்பிட்ட பிரிவுகளில் சிறப்பாகப் பணியாற்றியதற்காக, 40 வயதைத் தாண்டாத (ஆண்டின் சனவரி 1ஆம் தேதி) சிறந்த புவி இயற்பியலாளர்/புவியியலாளருக்கு ஒவ்வொரு ஆண்டும் கிருஷ்ணன் பதக்கம் வழங்குகிறது.  

## விண்ணப்பம்
ஒவ்வொரு ஆண்டும் கிருஷ்ணன் பதக்கம் வழங்குவதற்காக நிர்வாகக் குழு உறுப்பினர்கள், பதக்கம் பெற்றவர்கள் மற்றும் கடந்த கால தலைவர்களின் பரிந்துரைகளைக் கோரி, விருதிற்குத் தேர்வு செய்ய ஒரு நிபுணர் குழுவை அமைக்கிறது. பதக்கம் வென்றவருக்கு அடுத்த ஆண்டு கூட்டத்தில் விருது வழங்கப்படும். 1993 முதல் தங்கப் பதக்கம் பெறுநருக்கு வழங்கப்படுகிறது.  

விண்ணப்பம், தன் விவரக்குறிப்புடன், விண்ணப்பதாரரின் 3 முக்கிய வெளியீடுகளின் மறுபதிப்புகளின் 4 நகல்களுடன், இந்தியப் புவி இயற்பியல் ஒன்றியத்தின் செயலாளருக்கு, சூலை 31 ஆம் தேதிக்குள் அனுப்பப்பட வேண்டும்.  

## விருது பெற்றவர்கள்
ஆதாரம்: IGU  

## மேலும் பார்க்கவும்

- புவியியல் விருதுகளின் பட்டியல்
- புவி இயற்பியல் விருதுகளின் பட்டியல்
- பூமி அறிவியல் விருதுகளின் பட்டியல்
# சுவர்ணஜெயந்தி ஆய்வு உதவித் தொகை


<templatestyles src="Module:Infobox/styles.css"></templatestyles>  
**சுவர்ணஜெயந்தி ஆய்வு உதவித் தொகை** (*Swarnajayanti Fellowship*) என்பது இந்தியாவில் அறிவியல் மற்றும் தொழில்நுட்பத் துறையால் (இந்தியா) ஆண்டுதோறும் வழங்கப்படும் ஆராய்ச்சி நிதி விருதாகும். இது இளம் ஆராய்ச்சியாளர்களின் குறிப்பிடத்தக்க மற்றும் சிறந்த ஆராய்ச்சிக்காக, உயிரியல், வேதியியல் , சுற்றுச்சூழல் அறிவியல், பொறியியல், கணிதம், மருத்துவம் . மற்றும் இயற்பியல் பிரிவுகளில் வழங்கப்படுகிறது. ஆராய்ச்சி மற்றும் மேம்பாட்டில் தாக்கத்தினை ஏற்படுத்தும் சிறந்த படைப்புகளை உருவாக்கும் நம்பிக்கைக்குரிய இளம் இந்தியக் கல்வியாளர்களை இந்த பரிசு அங்கீகரிக்கிறது.  

## விவரங்கள்
40 வயதுக்குட்பட்ட இந்தியக் குடிமக்கள் மற்றும் நிரூபிக்கப்பட்ட சாதனைப் பதிவைக் கொண்டவர்கள் இவ்விருதிற்கு விண்ணப்பிக்கலாம். மாதாந்திர ஆய்வு உதவித்தொகை (அத்துடன் ஆண்டுக்கு ஆராய்ச்சி மானியமாக வழங்கப்படும். சுவர்ணஜெயந்தி ஆய்வு உதவித் தொகை விண்ணப்பதாரர்கள் தாங்கள் தேர்ந்தெடுக்கும் இந்திய நிறுவனத்தில் பணியில் இருக்க வேண்டும்.  

## பிரிவுகள்
சுவர்ணஜெயந்தி ஆய்வு உதவித் தொகை ஆறு பிரிவுகளின் கீழ் ஐந்தாண்டுகளுக்கு வழங்கப்படுகிறது.  

- வேதியியல் அறிவியல்
- பூமி மற்றும் வளிமண்டல அறிவியல்
- பொறியியல் அறிவியல்
- கணித அறிவியல்
- உயிர் அறிவியல்
- இயற்பியல் அறிவியல்

## பெற்றவர்கள்

- சுவர்ணஜெயந்தி ஆய்வுநிதியுதவி பெற்றவர்கள்

## மேலும் பார்க்கவும்

- இந்திய அறிவியல் விருது
# கடோலினியம் ஈரயோடைடு



**கடோலினியம் ஈரயோடைடு** (*Gadolinium diiodide*) GdI<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது Gd<sup>3+</sup>(I<sup>−</sup>)<sub>2</sub>e<sup>−</sup> என்ற அயனி வாய்ப்பாட்டால் குறிக்கப்படும் ஒரு படிக அயனி உப்பாகும். படிக அயனி உப்பில் எலக்ட்ரான்கள் எதிர்மின் அயனிகளாகச் செயல்படும் என்பதால் இது உண்மையான காடோலினியம்(II) சேர்மமாக கருதப்படுவதில்லை. 7.3 பி என்ற செறிவூட்டல் காந்தமாக்கலுடன் 276 கெல்வின் வெப்பநிலையில் கடோலினியம் ஈரயோடைடு நிறைவுற்ற பெரோ காந்தமாக உள்ளது. அறை வெப்பநிலைக்கு அருகில் 7 டி அளவில் ஒரு பெரிய எதிர்மறை காந்த எதிர்ப்புத் தன்மையை (~70%) இச்சேர்மம் வெளிப்படுத்துகிறது. அதிக வெப்பநிலையில் கடோலினியம் மற்றும் காடோலினியம்(III) அயோடைடை வினைபுரியச் செய்வதன் மூலம் இதை தயாரிக்கலாம்.  

: Gd + 2 GdI<sub>3</sub> → 3 GdI<sub>2</sub>  

கடோலினியம் ஈரயோடைடு அதிக வெப்பநிலையில் (800 °செல்சியசு) ஐதரசனுடன் வினைபுரிந்து கடோலினியம் ஐதரசன் அயோடைடு என்ற சேர்மத்தை உருவாக்க்குகிறது.(GdI<sub>2</sub>H<sub>0.97</sub>).
# ஆண்டிமோனைடு அயோடைடு

**ஆண்டிமோனைடு அயோடைடுகள்** (*Antimonide iodide*) என்பவை அயோடைடு (I<sup>−</sup>) அயனியும் ஆண்டிமோனைடு (Sb<sup>3−</sup>) அயனியும் காணப்படும் சேர்மங்களைக் குறிக்கும். அயோடைடு ஆண்டிமோனைடுகள் என்ற பெயராலும் இவற்றை அழைக்கலாம். கலப்பு எதிர் மின்னயனி சேர்மங்கள் என்று இவை கருதப்படுகின்றன. நைட்ரசன் குழு ஆலைடுகள் என்று வகைப்படுத்தப்படும் இவற்றுடன் ஆண்டிமோனைடு குளோரைடுகள், ஆண்டிமோனைடு புரோமைடுகள், பாசுப்பைடு அயோடைடுகள் மற்றும் ஆர்சினைடு அயோடைடுகள் உள்ளிட்டவை தொடர்பு கொண்ட சேர்மங்களாகக் கருதப்படுகின்றன.  
## பட்டியல்
| Cd<sub>4</sub>Sb<sub>2</sub>I<sub>3</sub> | கனசதுரம் | *Pa* | a=13.48 |  |  |  |  |
| --- | --- | --- | --- | --- | --- | --- | --- |
| Hg<sub>5</sub>Sb<sub>2</sub>I<sub>6</sub> | நேர்சாய்சதுரம் | Pc2<sub>1</sub>n | a=8.108, b=10.702, c=21.295 | 1847.7 | 7.217 | அடர் சிவப்பு | } |
# நியூகாம்ப் க்ளீவ்லாந்துப் பரிசு


அமெரிக்க அறிவியல் முன்னேற்றத்திற்கான கழகத்தின் **நியூகோம்ப் கிளீவ்லாந்துப் பரிசு** (AAAS) ஆண்டுதோறும் அறிவியல் ஆராய்ச்சி கட்டுரைகள் அல்லது அறிக்கைகள் பிரிவுகளில் வெளியிடப்பட்ட சிறந்த அறிவியல் கட்டுரைகளின் ஆசிரியருக்கு வழங்கப்படுகிறது.தீப்பரிசு நியூகோம்ப் கிளீவ்லாந்தின் நிதியுதவியுடன் 1923 இல் நிறுவப்பட்டது , அவர் 1951 இல் இறக்கும் வரை பெயர் அறியப்படாமல் இருந்தார் , இந்த காலகட்டத்தில் இது **AAAS ஆயிரம் டாலர் பரிசு** என்று அழைக்கப்பட்டது. " ஓராறிவியலாருக்கு எதிர்பாராத வகையில் ஒரு பணப்பரிசு வழங்கக்கூடிய ஊக்கம் தேவைப்பட்டதென கிளீவ்லேண்ட் நம்பியதால் இந்த பரிசு பலரைஈர்த்தது. தற்போதைய விதிகள் 1975 ஆம் ஆண்டில் நிறுவப்பட்டன - இதற்கு முன்னர் இது AAAS வருடாந்திர கூட்டத்தின் போது ஒரு வழக்கமான அமர்வில் வழங்கப்பட்டது. அறிவியலுக்கு சிறந்த பங்களிப்பைக் குறிக்கும் குறிப்பிடத்தக்க ஆவணங்களின் ஆசிரியருக்கு இது வழங்கப்பட்டது. இது இப்போது ஃபோடோர் குடும்ப அறக்கட்டளையின் நிதியுதவியால் அளிக்கப்படுகிறது. இது 25,000 அமெரிக்க டாலர் பரிசையும் உள்ளடக்கியது.  

## பெற்றவர்கள்
வெற்றி பெற்றவர்களின் பட்டியல்
# ஜார்ஜ் எல்லேரி ஏல் பரிசு


**ஜார்ஜ் எல்லேரி ஏல் பரிசு** பரிசு அமெரிக்க வானியல் கழகத்தின் சூரிய இயற்பியல் பிரிவால் சூரிய வானியல் துறையில் நீண்ட காலத்திற்கு சிறந்த பங்களிப்புகளுக்காக ஆண்டுதோறும் வழங்கப்படுகிறது. இந்த பரிசு ஜார்ஜ் எல்லேரி ஹேலின் நினைவாக பெயரிடப்பட்டுள்ளது.  

ஏல் பரிசை கடந்த காலத்தில் வென்றவர்கள்
# குரோமியம்(II) அயோடைடு



**குரோமியம்(II) அயோடைடு** (*Chromium(II) iodide*) CrI<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். செம்பழுப்பு அல்லது கருப்பு நிறத்தில் ஒரு திண்மமாக இச்சேர்மம் காணப்படுகிறது. குரோமியம்(III) அயோடைடு உப்பை வெப்பச் சிதைவுக்கு உட்படுத்தி குரோமியம்(II) அயோடைடை தயாரிக்க முடியும். பல உலோக ஈரயோடைடுகளைப் போலவே, CrI<sub>2</sub> சேர்மமும் "காட்மியம் அயோடைடு கட்டமைப்பு " மையக்கருத்தை ஏற்றுக்கொள்கிறது, அதாவது, அயோடைடு ஈந்தணைவிகளைப் பாலம் அமைப்பதன் மூலம் ஒன்றோடொன்று இணைக்கப்பட்ட எண்முக Cr(II) மையங்களின் தளங்களைக் கொண்டுள்ளது. இதன் d<sup>4</sup> கட்டமைப்பின் விளைவுகளை பிரதிபலிக்கும் வகையில், குரோமியத்தின் ஒருங்கிணைப்பு கோளம் மிகவும் உருக்குலைந்திருக்கும்.  

செறிவூட்டப்பட்ட ஐதரோகுளோரிக் அமிலத்துடன் குரோமியம் தூளைச் சேர்த்து சூடேற்றினால் நீல நிறத்தில் நீரேற்றப்பட்ட குரோமியம்(II) அயோடைடு கிடைக்கும். இவை தொடர்புடைய அசிட்டோ நைட்ரைல் அணைவுச் சேர்மங்களாக மாற்றப்படலாம்.  

:Cr + nH<sub>2</sub>O + 2HI → CrI<sub>2</sub>(H<sub>2</sub>O)<sub>n</sub> + H<sub>2</sub>
# பாதுகாப்புத் துறையின் சிறப்புமிக்க குடிமைச் சேவை விருது



**பாதுகாப்புத் துறை சிறப்பு குடிமைச் சேவை விருது** என்பது அமெரிக்க பாதுகாப்புத் துறையால் வழங்கப்படும் மிக உயர்ந்த குடிமை விருது ஆகும். இந்த விருதும் அதனுடன் இணைந்த **புகழ்பெற்ற குடிமைச் சேவை பதக்கமும்** , தொழில்முறை பாதுகாப்புத்துறையின் குடிமைசார் ஊழியர்களுக்கு வழங்கப்படும் துறையின் மிக உயர்ந்த விருதாகும், இது தனியரின் தொழில் வாழ்க்கை கடமையில் காட்டும் விதிவிலக்கான பற்றுதல், செயல்திறன் பொருளியல் அல்லது, துறைசார் செயல்பாடுகளில் பிறவகை மேம்பாடுகளுக்கான பங்களிப்புகளில் குறிப்பிடத்தக்க பரந்த நோக்கத்தைக் கொண்டுள்ளமைக்காக வழங்கப்படுகிறது.  

## முதலில் பெற்றவர்
முதலில் , புகழ்பெற்ற குடிமைச் சேவை பதக்கம் உளவுத்துறை சேவையில் பணியாற்றியதற்காக அமெரிக்கப் போர்த் துறையால் வழங்கப்பட்டது. இரண்டாம் உலகப் போரின் போது இராணுவ உளவுத்துறையுடன் குடிமை ஆய்வாளராக இருந்தபோது 1942 முதல் 1945 வரை தனது சேவைக்காக இந்த விருதை முதன்முதலில் பெற்றவர் ஏர்ல் எச். பிரிட்சார்ட்டு ஆவார்.
# கொளத்தூர் இலட்சுமி நாராயணப் பெருமாள் கோயில்



**இலட்சுமி நாராயணப் பெருமாள் கோயில்** என்பது தமிழ்நாடு மாநிலத்தின் சென்னை மாவட்டத்தில் கொளத்தூர் பகுதியின் இலட்சுமிபுரம் புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.  

கடல் மட்டத்திலிருந்து சுமார் 61 மீட்டர் உயரத்தில் அமைந்துள்ள இலட்சுமி நாராயணப் பெருமாள் கோயிலின் புவியியல் ஆள்கூறுகள், ஆகும்.  

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# இட்ரியம் பெர்குளோரேட்டு


**இட்ரியம் பெர்குளோரேட்டு** (*Yttrium perchlorate*) Y(ClO<sub>4</sub>)<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். பெர்குளோரிக் அமிலத்தினுடைய இட்ரியம் உப்பாக இது வகைப்படுத்தப்படுகிறது.  

## தயாரிப்பு
இட்ரியம ஆக்சைடை பெர்குளோரிக் அமிலத்தில் கரைத்து இட்ரியம் பெர்குளோரேட்டு தயாரிக்கப்படுகிறது.  

## வேதிப்பண்புகள்
இட்ரியம் பெர்குளோரேட்டு வெடிக்கும் தன்மை கொண்ட ஒரு வேதிப்பொருளாகும்.  

## இயற்பியல் பண்புகள்
இட்ரியம் பெர்குளோரேட்டு நீரில் கரையும். அறுநீரேற்றை Y(ClO<sub>4</sub>)<sub>3</sub>•6H<sub>2</sub>O உருவாக்குகிறது.
# மாதவரம் (பொன்னியம்மன்மேடு) இலட்சுமி நரசிம்மர் கோயில்



**இலட்சுமி நரசிம்மர் கோயில்** என்பது தமிழ்நாடு மாநிலத்தின் சென்னை மாவட்டத்தில் மாதவரம் பகுதியின் பொன்னியம்மன்மேடு புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.  

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இலட்சுமி நரசிம்மர் கோயிலின் புவியியல் ஆள்கூறுகள், ஆகும்.  

மூலவர் இலட்சுமி நரசிம்மர், தாயார் கமலவல்லி நாயகி, நாக நரசிம்மர், வராக சுவாமி, ஹயக்கிரீவர், வைஷ்ணவி தேவி, விநாயகர், முருகன், ஐயப்பன், ஆஞ்சநேயர், தன்வந்தரி, சக்கரத்தாழ்வார், கருடாழ்வார் ஆகியோர் சன்னதிகள் இக்கோயிலில் அமையப் பெற்றுள்ளன.  

தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# மெத்திலமோனியம் அயோடைடு



**மெத்திலமோனியம் அயோடைடு** (*Methylammonium iodide*) CH<sub>3</sub>NH<sub>3</sub>I என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். மெத்திலமீனும் ஐதரசன் அயோடைடும் கொண்ட அம்மோனியம் உப்பாக இது கருதப்படுகிறது. மெத்திலமோனியம் அயோடைடு வெண்மை நிறத்தில் தூளாகக் காணப்படுகிறது. சில நேரங்களில் மற்ற மெத்திலமோனியம் ஆலைடுகளுடன் இணைந்து பெரோவ்சிகைட்டு கட்டமைப்பு படிகமாக சூரிய மின்கலங்களில் பயன்படுத்தப்படுவது மெத்திலமோனியம் அயோடைடுக்கான முதன்மை பயன்பாடாகும்.
# தேசியவாத காங்கிரஸ் கட்சி (அஜித் பவார்)



**தேசியவாத காங்கிரஸ் கட்சி (அஜித் பவார்)** (*Nationalist Congress Party (Ajit Pawar)* ( **NCP(AP)**), சரத் பவார் தலைமையிலான தேசியவாத காங்கிரசு கட்சியிலிருந்து, 1 சூலை 2023 அன்று அஜித் பவார் தலைமையில் பிரிந்த அரசியல் கட்சியாகும். இக்கட்சியின் தலைவரான அஜித் பவார் மகாராட்டிரா அரசில் துணை முதலமைச்சராக உள்ளார். இக்கட்சி தேசிய ஜனநாயக கூட்டணியில் உள்ளது.
# மணல் உப்புக்கொத்தி


**மணல் உப்புக்கொத்தி** ( *Charadrius leschenaultii* ) என்பது உப்புக்கொத்திக் குடும்பத்தைச் சேர்ந்த ஒரு சிறிய பறவை ஆகும்.  

## பரவல்

இது துருக்கியின் அரை பாலைவனங்களிலும் நடு ஆசியா வழியாக கிழக்கு நோக்கியும் இனப்பெருக்கம் செய்கிறது. இது வெற்றுத் தரையில் கூடு கட்டுகிறது. கிழக்கு ஆபிரிக்கா, தெற்காசியா, ஆத்திரேலியாவின் மணல் நிறைந்த கடற்கரைகளுக்கு இந்த இனம் வலுவாக வலசை போகின்றது. இது மேற்கு ஐரோப்பாவில் அலைந்து திரியும் ஒரு அரிய பறவை ஆகும். இது ஐஸ்லாந்து வரை மேற்கு ஐரோப்பா பகுதியில் பதிவு செய்யப்பட்டுள்ளது. இது வட அமெரிக்காவில் இரண்டு முறை காணப்பட்டது. அண்மையில் 14, மே, 2009 அன்று புளோரிடாவின் ஜாக்சன்வில்லில் காணப்பட்டது.  

## துணை இனங்கள்
இதில் மூன்று துணையினங்கள் அங்கீகரிக்கப்பட்டுள்ளன. அவை: *C. l. columbinus* மற்றும் *C. l. scythicus* கடைசியாக *C. l. crassirostris என்பது ஆகும்.*  

## விளக்கம்
இந்தப் பறவையானது நீண்ட கால்களும் தடிமனான அலகும் கொண்டது. இனப்பெருக்க காலத்தில் ஆண் பறவைகளுக்கு சாம்பல் முதுகும், வெள்ளை அடிப்பகுதியும் இருக்கும். நெஞ்சு, நெற்றி, கழுத்து போன்றவை கஷ்கொட்டை நிறத்தில் இருக்கும். பெண் பறவை மங்கிய நிறத்தில் இருக்கும்.  

குளிர் காலத்தில் வலசை போகும்போது இவறின் தோற்றம் மாறுகிறது. அப்போது இவற்றின் நெற்றியும் கண்ணின் மேற்பகுதியும் சிவந்த மஞ்சள் தோய்ந்த வெண்மை நிறத்தில் இருக்கும். அலகடியில் இருந்து கண்ணின் கீழ்ப்பகுதி வழியாக காதுவரை அகன்ற பழுப்பு நிறக்கோடு செல்லக் காணலாம். உடலின் மேற்பகுதி சாம்பற் பழுப்பு நிறம். மார்பும் வயிறும் வெண்மை நிறம். மார்பில் தெளிவற்ற பழுப்பு நிற வளையம் மிக மங்கலாகத் தெரியும்.  

## சூழலியல்
இதன் உணவில் பூச்சிகள், ஓடுடைய கணுக்காலிகள், வளையப் புழுகள் உள்ளன.  

ஆப்பிரிக்க-யூரேசிய புலம்பெயர்ந்த நீர்ப்பறவைகளின் பாதுகாப்பு ஒப்பந்தத்தின் ( AEWA ) பாதுகாப்பில் இடம்பெற்ற பறவைகளில் மணல் உப்புக் கொத்தியும் ஒன்றாகும்.
# ஆலன் டிரசிலர்

**ஆலன் மைக்கேல் டிரசிலர்** *(Alan Michael Dressler)* (பிறப்பு: 23 மார்ச் 1948) ஒரு அமெரிக்க வானியலாளர் ஆவார். இவர் வாசிங்ட.னில் உள்ள கார்னகி அறிவியல் நிறுவனத்தில் பணியாற்றுகிறார்.  

இவர் ஓகியோவில் உள்ள சிஞ்சினாட்டியில் பிறந்தார். இவர் 1966 இல் வால்நட் கில்சு உயர்நிலைப் பள்ளியில் பள்ளிக் கல்வியை முடித்தார். இவர் பெர்க்கேலியில் உள்ள கலிபோர்னியா பல்கலைக்கழகத்தில் 1970 இல் இய்ற்பியல் இளவல் பட்டம் பெற்றார் இவர் சாந்தா குரூசில் உள்ள கலிபோர்னியா பல்கலைக்கழகத்தில் 1976 இல் முனைவர் பட்டத்தை வானியலில் பெற்றார். இவரது முதன்மையான் தொழில்முறை ஆர்வம் அண்டவியலிலும் பால்வெளிகளின் தோற்றம், படிமலர்ச்சியிலும் வானியல் கருவிகலிலும் புறப் பால்வெளி வானியலிலும் கவிந்திருந்தது.  

1993 முதல் 1995 வரை டிரசிலர் வானியல் ஆராய்ச்சிக்கான பல்கலைக்கழகங்களின் கழகத்தின் "HST & Beyond: Expleration and the Search for Origins " குழுவுக்குத் தலைமை தாங்கினார். இது நாசாவுக்கு " புற ஊதா - ஒளியியல் - அகச்சிவப்பு விண்வெளி வானியலுக்கான ஒரு பார்வை " என்ற ஆவணத்தை வழங்கியது. மெகல்லன் தொலைநோக்கிகள் மற்றும் ஹப்பிள் விண்வெளி தொலைநோக்கியைப் பயன்படுத்தி சுருளி விண்மீன் பால்வெளிகளின் படிமலர்ர்ச்சியைப் பற்றி ஆய்வு செய்த நூக்கர் குழுவிலும் மார்ஃப்ஸ் ஒத்துழைப்புக் குழுவிலும் உறுப்பினராக இருந்தார். டிரசிலர் 2000 முதல் 2003 வரை நாசாவுக்கான தோற்றம் சார்ந்த துணைக்குழுவின் தலைவராக இருந்தார் , ஆனால் புவியண்மை பொருள் ஆய்வுகள், இடர் குறைப்பு நுட்பங்கள் ஆய்வு / கண்டறிதல் குழுவின் மதிப்பாய்வில் உறுப்பினர் பதவியை மறுத்தார். டிரசிலர் தற்போது இனாமோரி மெகல்லன் வானொளிப்படக் கருவி, கதிர்நிரல் வரைவி (IMACS) விண்மீன் கொத்துருவாக்க அளக்கையில் பணியாற்றி வருகிறார். இது விண்மீன் கட்டமைப்புகள், ஆழ்வெளி விண்மீன் கொத்துக்களில் உள்ள விண்மீன்திரளின் படிமலர்ச்சியை ஆய்வு செய்கிறது. அதாவது நான்கு முதல் ஏழு பில்லியன் ஆண்டுகளுக்கு முன்பு நடந்த நிகழ்வுகளில்ஆய்வு செய்கிறது. அவர் புவியொத்த கோள்கண்டறியும் சூரிய ஒளிமுகட்டு அறிவியல் தொழில்நுட்ப வரையறைக் குழுவில் உறுப்பினராகவும் உள்ளார்.  

## விருதுகள்
1983 ஆம் ஆண்டில் டிரசிலர் அமெரிக்க வானியல் கழகத்திலிருந்து வானியல் துறையில் நியூட்டன் இலேசி பியர்சுப் பரிசைப் பெற்றார். 1996 ஆம் ஆண்டில் வானியல் துறையில் ஐக்கிய அமெரிக்கத் தேசிய அறிவியல் கல்விக்கழகத்துக்குத் தேர்ந்தெடுக்கப்பட்டார். 1999 ஆம் ஆண்டில் அவர் நாசாவிலிருந்து பொது சேவை பதக்கத்தைப் பெற்றார். 2017 ஆம் ஆண்டில் டிரசிலர் தலைமையிலான AURA " HST மற்றும் Beyond " குழுவிற்கு கார்ல் சாகன் நினைவு விருது வழங்கப்பட்டது.
# வானியல் துறையில் நியூட்டன் இலேசி பியர்சுப் பரிசு

**வானியலில் நியூட்டன இலேசி பியர்சுப் பரிசு** , அமெரிக்க வானியல் கழகத்தால் ஆண்டுதோறும் 36 வயதுக்குட்பட்ட இளம் வானியலாளருக்கு , நோக்கீடு வானியல் ஆராய்ச்சியில் சிறந்த சாதனைக்காக வழங்கப்படுகிறது. இந்த விருது அமெரிக்க வானியலாளர் நியூட்டன் இலேசி பியர்சு பெயரால் அழைக்கப்படுகிறது.  

1
# நாசா விதிவிலக்கான பொது சேவை பதக்கம்


நாசாவின் விதிவிலக்கான பொது சேவை பதக்கம் என்பது எந்தவொரு அரசு சாரா தனிநபருக்கு அல்லது அரசு ஊழியராக இல்லாத ஒரு தனிநபருக்கு வழங்கப்பட்ட ஒரு அமெரிக்க அரசாங்க விருது ஆகும் , இது நாசா திட்டங்களில் பல பங்களிப்புகளை உள்ளடக்கிய நீடித்த செயல்திறனுக்காக வழஙப்படுகிறது.  

வழங்கல் பின்வரும் வரன்முறைகள் அனைத்தையும் உள்ளடக்கியதாக இருக்க வேண்டும்.  

- நீடித்த செயல்திறனுடன் நாசா வழங்கக்கூடிய செயல்பாடுகளில் அல்லது அதன் பெருமையை உயர்த்துவதில் கணிசமான முன்னேற்றத்தை ஏற்படுத்தியுள்ளமை
- பணியாளரின் சாதனைகள் பற்றிய பதிவு மற்ற அரசு சாரா பங்களிப்பாளர்களுக்கு ஒரு தரமான முடிவுகளை அல்லது மேம்பாடுகளை வழங்கிய நாசாவின் திட்டத்தில் கணிசமான முன்னேற்றத்தைப் பின்பற்ற ஒரு தர அளவுகோலை அமைக்கிறது.
- ஊழியர்களின் சேவைகளின் தாக்கமும் சிறப்பும் முகமையின் வெற்றியில் நீடித்த தாக்கத்தை ஏற்படுத்தியுள்ளன.
# இருபடி விகிதமுறுஎண்


கணிதத்தில் **இருபடி விகிதமுறுஎண்** (*dyadic rational* அல்லது *binary rational*) என்பது பகுதியை இரண்டின் அடுக்குகளாகக்கொண்ட பின்னமாக எழுதக்கூடிய எண்ணாகும்.  

எடுத்துக்காட்டு: 1/2, 3/2, 3/8 ஆகியவை இருபடி விகிதமுறுஎண்கள்.  
:<math>\frac{1}{2} = \frac{1}{2^1}</math>  
:<math>\frac{3}{2} = \frac{3}{2^1}</math>  
:<math>\frac{3}{8} = \frac{3}{2^3}</math>  

இரண்டு இருபடி விகிதமுறு எண்களின் கூடுதல், வித்தியாசம், பெருக்குத்தொகை மூன்றுமே மற்றொரு இருபடி விகிதமுறுஎண்ணாக இருக்கும். ஆனால் இரண்டு இருபடி விகிதமுறுஎண்களில் ஒன்றை மற்றதால் வகுக்குக் கிடைப்பது எப்போதும் இருபடி விகிதமுறு எண்ணாக இருக்காது. இதனால், இருபடி விகிதமுறுஎண்களின் கணம், ஒரு வளையமாக இருக்கும். இவ்வளையமானது முழு எண்களின் வளையத்திற்கும் விகிதமுறு எண்களின் களத்திற்கும் இடையே அமையும். மேலும் இவ்வளையத்தின் குறியீடு: <math>\Z[\tfrac12]</math>.  

## வரையறைகளும் கணக்கீடும்
இருபடி விகிதமுறு எண் என்பது, ஒரு முழு எண்ணை ஏதாவதொரு இரண்டின் அடுக்கினால் வகுக்கக் கிடைக்கும் விகிதமுறு எண்ணாகும். <math>p/q</math> என்ற எளியவடிவிலமைந்த விகிதமுறு எண்ணானது இருபடி விகிதமுறு எண்ணாக இருக்கவேண்டுமென்றால் <math>q</math> ஆனது இரண்டின் அடுக்காக இருக்க வேண்டும்.  

இருபடி விகிதமுறு எண்களை, முடிவுறு இரும உருவகிப்புகொண்ட (binary representation) மெய்யெண்களாகவும் வரையறுக்கலாம்.  

: <math>\begin{align}  
\frac{a}{2^b}+\frac{c}{2^d}&=\frac{2^{d - \min(b,d)}a + 2^{b - \min(b,d)}c} {2^{\max(b,d)} } \\[]  
\frac{a}{2^b}-\frac{c}{2^d}&=\frac{2^{d - \min(b,d)}a - 2^{b - \min(b,d)}c} {2^{\max(b,d)} } \\[]  
\frac{a}{2^b}\cdot \frac{c}{2^d} &= \frac{ a c}{2^{b+d}}  
\end{align}</math>  

எனினும் ஒரு இருபடி விகிதமுறு எண்ணை மற்றொரு இருபடி விகிதமுறு எண்ணால் வகுக்கக் கிடைக்கும் எண்ணானது இருபடி விகிதமுறு எண்ணாக இருக்கவேண்டியதில்லை.  

எடுத்துக்காட்டாக, 1, 3 ஆகிய இரண்டும் இருபடி விகிதமுறு எண்கள். ஆனால் 1/3 இருபடி விகிதமுறு எண்ணல்ல.  

## கூடுதல் பண்புகள்
(<math>\sqrt{2}\approx 1.4142</math>) இருபடி விகிதமுறுஎண்களைக்கொண்டு தோராயமாக்கல்; இது, <math>1/2^i</math> (<math>i=0,1,2,\dots</math>) என்பதன் மிகச்சிறிய முழுஎண் மடங்கிற்கு நெருக்கமாக தோராயப்படுத்துவதன் மூலம் பெறப்பட்டது. ஒவ்வொரு தோராயத்திற்கும் மேலுள்ள இளங்சிவப்பு நிறப்பகுதியின் உயரம், அத்தோராயத்தின் பிழையளவைத் தரும்.]]  
- ஒவ்வொரு முழுவெண்ணும் ஒவ்வொரு அரை-முழுவெண்ணும் இருபடி விகிதமுறு எண்ணாக இருக்கும்.

எடுத்துக்காட்டு:  
:முழுஎண்: <math>2=\frac{2}{1}=\frac{2}{2^0}</math>  
:அரை-முழுவெண்: <math>4\frac{1}{2}=\frac{9}{2}=\frac{9}{2^1}</math>  
- ஒவ்வொரு மெய்யெண்ணையும் இருபடி விகிதமுறு எண்களைக்கொண்டு நெருக்கமாக தோராயப்படுத்தலாம். <math>x</math> என்ற மெய்யெண்ணுக்கு, வடிவ இருபடி விகிதமுறு எண்களை எடுத்துக்கொள்ளலாம். இங்கு <math>i,</math> ஏதாவதொரு முழுஎண்ணையும் <math>\lfloor\dots\rfloor</math> என்பது தருமதிப்பை முழுஎண்ணாக முழுமைப்படுத்தும் தரைச் சார்பையும் குறிக்கும்.

இவ்வெண்கள் <math>x</math> ஐக் கீழிருந்து <math>1/2^i</math> என்ற பிழையளவுக்குள் தோராயப்படுத்துகின்றன. இந்தப் பிழையளவை, <math>i</math> இன் மதிப்பை மிக அதிகப்படுத்துவதன் மூலம் மிகவும் சிறியதாக்கலாம்.  

- இருபடி விகிதமுறு எண்கள் மட்டுமே முடிவுறு இரும உருவகிப்புடையவை.)
இருபடி விகிதமுறு எண்கள் மட்டுமே ஒரேயொரு இரும உருவகிப்பு கொண்டிராதவை.
# கடோலினியம்(III) அயோடைடு


:2 Gd + 3 I<sub>2</sub> → 2 GdI<sub>3</sub>  

பாதரச(II) அயோடைடு சேர்மத்துடன் கடோலினியத்தை 500°செல்சியசு வெப்பநிலையில் வெற்றிடத்தில் வினைபுரியச் செய்தாலும் கடோலினியம்(III) அயோடைடு உருவாகும்:  

: Gd<sub>2</sub>O<sub>3</sub> + 6 HI → 2 GdI<sub>3</sub> + 3 H<sub>2</sub>O  

## வினைகள்
ஆர்கான் வாயுச் சூழலில் கடோலினியம்(III) அயோடைடு கடோலினியம், துத்தநாகத்துடன் 850 பாகை செல்சியசு வெப்பநிலையில் வினைபுரிந்து Gd<sub>7</sub>I<sub>12</sub>Zn சேர்மத்தைக் கொடுக்கிறது. மேலும் இது ஒரு டாண்ட்டலம் குழாயில் கடோலினியம், கார்பன் மற்றும் கடோலினியம் நைட்ரைடு ஆகியவற்றுவன் 897 பாகை செல்சியசு வெப்பநிலையில் வினைபுரிந்து Gd<sub>4</sub>I<sub>6</sub>CN என்ற கடோலினியம் நைட்ரோகார்பைடைக் கொடுக்கிறது.  

:2 Gd + 3 HgI<sub>2</sub> → 2 GdI<sub>3</sub> + 3 Hg
# ஊசிவால் கோரை உள்ளான்



**ஊசிவால் கோரை உள்ளான்** (*Pin-tailed snipe*) அல்லது **ஊசிவால் உள்ளான்** (***கல்லினாகோ டெனுரா***) என்பது ஸ்கோலோபாசிடே, மண்கொத்தி குடும்பத்தில் உள்ள ஒரு பறவை சிற்றினமாகும்.  

## பரவல்
இது உருசியாவின் வடக்கு பகுதியில் இனப்பெருக்கம் செய்கிறது. தெற்காசியாவில் இனப்பெருக்கம் செய்யாத பருவத்தை பாக்கித்தானிலிருந்து இந்தோனேசியா வரை கழிக்கின்றது. இது தென்னிந்தியா, இலங்கை மற்றும் தென்கிழக்கு ஆசியாவின் பெரும்பகுதியில் மிகவும் பொதுவான புலம்பெயரும் உள்ளான் ஆகும். இது வடமேற்கு மற்றும் வடக்கு ஆத்திரேலியாவிற்கும், கிழக்கு ஆப்பிரிக்காவில் உள்ள கென்யாவிற்கும் அலைந்து திரிகிறது.  

## வாழ்விடம்
இதன் இனப்பெருக்க வாழ்விடம் ஆர்க்டிக் மற்றும் போரியல் உருசியாவில் ஈரமான சதுப்புநிலங்கள் மற்றும் டன்ட்ரா ஆகும். இனப்பெருக்கம் செய்யாத காலத்தில் இப்பறவைகள் பெரும்பாலும் விசிறிவால் உள்ளானுடன் பல்வேறு ஈரநிலங்களைப் பயன்படுத்துகின்றன. ஆனால் இவற்றின் உறவினரை விட வறண்ட வாழ்விடங்களிலும் காணப்படலாம். இவை தரையில் நன்கு மறைவான இடத்தில் கூடு கட்டுகின்றன.  

இந்தப் பறவைகள் சேறு அல்லது மென்மையான மண்ணில் இரை தேடுகின்றன. பார்வையால் உணவைப் பறித்து எடுக்கின்றன. இவை பூச்சிகள் மற்றும் மண்புழுக்களை முக்கியமாகச் சாப்பிடுகின்றன. ஆனால் சில தாவர பொருட்களையும் சாப்பிடுகின்றன.  

## விளக்கம்
ஊசிவால் கோரை உள்ளான் 25-27 செ.மீ. நீளமுள்ள பறவை. இதன் நீண்ட அலகும் நீண்ட வாலும் விசிறிவால் உள்ளானைப் போன்றது. முதிர்ச்சியடைந்த பறவைகள் குறுகிய பச்சை-சாம்பல் கால்கள் மற்றும் நீண்ட நேரான இருண்ட அலகினைக் கொண்டிருக்கும். உடல் மேல் பகுதி பழுப்பு நிறத்தில் உள்ளது. இவற்றின் முதுகில் நுரை நிறத்தில் கோடுகள் உள்ளன. இக்கோடுகள் நிறைந்த மார்பகம் மற்றும் வெள்ளை வயிற்றுடன் கீழ்ப் பகுதி வெளிர் நிறத்தில் உள்ளன. இவை கண்ணின் வழியாக இருண்ட பட்டையைக் கொண்டுள்ளன. இதன் மேல் மற்றும் கீழ் ஒளிர் நிறக் கோடுகள் உள்ளன. பாலினங்கள் ஒரே மாதிரியானவை. மேலும் முதிர்ச்சியடையாத நிலையில் இறகுகளில் சில வேறுபாடுகள் உள்ளன.  

சிறகுகள் பொதுவான விசிறிவால் உள்ளானை விட குறுகி காணப்படும். மேலும் இந்த சிற்றினத்தின் வெள்ளை பின் விளிம்பு இல்லை.  

ஆண் ஊசி வால் உள்ளான் பெரும்பாலும் குழுவில் உரத்த திரும்பத் திரும்ப வரும் *டிசெகா* ஒலியினை ஏற்படுத்து, மேலும் இந்த சிற்றினத்திற்கு இதன் ஆங்கிலப் பெயரைக் கொடுக்கும் முள் போன்ற வெளிப்புற வால் இறகுகளால் பறக்கும் போது விசில் சத்தங்கள் ஏற்படுகின்றன.
# அந்தோனியோ தெ மாரிசு கார்னீரோ

**அந்தோனியோ தெ மாரிசு கார்னீரோ** (15?? in Lisbon - 1669) போர்த்துகீசிய அரசனின் அரசவை அண்டவியலாளராகப் பணியாற்றினார்.  

## வாழ்க்கை
மாரிசு கார்னீரோ 1623 ஆம் ஆண்டில் ஓசுனா பல்கலைக்கழகத்திலும், கோயம்பிரா பல்கலைக்கழகத்திலும் இளங்கலை பட்டம் பெற்றார். அவர் நீண்ட காலமாக போர்த்துகீசிய அரசவையில் நீதிபதிகளாகவும் உயர் அதிகாரிகளாகவும் பணியாற்றிய உயர்நிலை மாரிசு குடும்பத்திலிருந்து வந்தார்.  

1631 ஆம் ஆண்டில் போர்த்துகீசிய மூன்றாம் பிலிப் என்பவரால் கார்னீரோ அரசவை அண்டவியலாளராக பணியமர்த்தப்பட்டார். இந்த பதவியை முன்பு பெட்ரோ நூன்சு என்பவர் வகித்தார். மாரிசு கார்னீரோ பல புத்தகங்களை வெளியிட்டார் , மேலும், இவற்றில் கடலோர நீர்நிலையுடன் துல்லியமான வரைபடங்களை முதன்முதலில் சேர்த்தார்.  

போர்டோ நீதிமன்ற இல்லத்தின் நீதிபதியாக பணியில் அமர்த்தப்பட்டபோது 1642 இல் போர்டோவில் பின்னர் இறந்த ஏஞ்சலா டி மெனெசசை முதன்முறையாக திருமணம் செய்து கொண்டார்..தனது உறவினர் அந்தோனியா உலூயிசா தெ மெனீசசுடன் இரண்டாவது முறையாக திருமணம் செய்து கொண்டார்.  

## படைப்புகள்.
# எட்வர்டு கோல்ப்


**இராக்கி கோல்ப்** என்று அழைக்கப்படும் **எட்வர்ட் டபிள்யூ கோல்ப்** (பிறப்பு: அக்டோபர் 2,1951) ஒரு அண்டவியலாளரும் சிகாகோ பல்கலைக்கழகத்தில் பேராசிரியரும் , இயற்பியல் அறிவியல் புலமுதல்வராகவும் உள்ளார். பெருவெடிப்பு அண்டவியலி ன் பல கூறுபாடுகளில் அவர் பணியாற்றியுள்ளார் , இதில் அடந்துகளாக்கம், அணுக்கருத் தொகுப்பு, இருண்ட பொருள் ஆகியவை அடங்கும். அவர் மைக்கேல் தர்னருடன் இணைந்து பெயர்பெற்ற பாடப்புத்தகமான தொடக்கநிலைப் புடவி (அடிசன் - வெசுலி) 1990 இல் எழுதியுள்ளார். கூடுதலாக , அவரது இணை எழுத்தாளர் மைக்கேல் தர்னர் கோல்ப்புடன் 2010 ஆம் ஆண்டு வானியற்பியலுக்கான தானீ கெய்ன்மேன் பரிசைப் பெற்றார்.  

முனைவர் கோல்ப் , அறிவியல் வரலாற்றாசிரியரான அதிரியன் கோல்ப் என்பவரை மணந்தார். இவருக்கு மூன்று குழந்தைகள் உள்ளனர்.
# கடோலினியம் ஆக்சியார்த்தோசிலிக்கேட்டு


**கடோலினியம் ஆக்சியார்த்தோசிலிக்கேட்டு** (*Gadolinium oxyorthosilicate *) Gd<sub>2</sub>SiO<sub>5</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். கடோலினியம் ஆக்சியார்த்தோசிலிக்கேட்டு விட்டு விட்டு ஒளிரும் ஒரு படிகமாகும். அணுக்கரு மருத்துவத்திலும் துகள் இயற்பியலில் வெப்ப அளவீட்டிலும் இச்சேர்மம் பயன்படுத்தப்படுகிறது.  

## பண்புகள்
| அடர்த்தி (கி/செ.மீ<sup>3</sup>) | 6.7 |  |
| --- | --- | --- |
| உருகுநிலை (°செல்சியசு) | 1900 |  |
| கதிரியக்க நீளம் (செ.மீ) | 1.38 |  |
| சிதைவு மாறிலி (நானோ வினாடி) | 50-60 |  |
| ஒளி உற்பத்தி | 110 |  |
| ஒளிவிலகல் குறிப்பெண் | 1.87 |  |
| உச்சபட்ச கிளர்வு (நானோமீட்டர்) | 350 |  |
| கதிரியக்கத் கடினத்தன்மை | >106 |  |
| நீர் உறிஞ்சும் திறன் | இல்லை | } |
# பிரதுல் சோசி



**பிரதுல் சோசி** (*Pratul Joshi*) இந்திய நாட்டினைச் சார்ந்த ஆண் இறகுப்பந்தாட்ட வீரர் ஆவார். இவர் 1994 ஆம் ஆண்டு நவம்பர் மாதம் 27 ஆம் தேதி பிறந்தார்.  

## சாதனைகள்
### பூப்பந்து உலக கூட்டமைப்பு சர்வதேச சவால்/தொடர்
*ஆண்கள் ஒற்றையர்*  
| - | 2016 | பக்ரைன் இன்டர்நேசனல் | ஆதித்யா சோசி | 21-17, 12-21, 21-15 | **வெற்றி** |
| --- | --- | --- | --- | --- | --- |
| - | 2015 | பக்ரைன் இன்டர்நேசனல் | சமீர் வர்மா | 13-21, 21-18, 8-21 | **இரண்டாம் இடம்** |
: பூப்பந்து உலக கூட்டமைப்பு சர்வதேச சவால் போட்டி  
: பூப்பந்து உலக தொடர் கூட்டமைப்பு சர்வதேச சவால் போட்டி  
: பூப்பந்து உலக கூட்டமைப்பு எதிர்காலத் தொடர் போட்டி